(NPK-NTB-AFP): Uroa i Nord-Afrika førte tysdag til at det vart sett ny prisrekord for gull.Ei unse, rundt 30 gram, av det edle metallet vart omsett for 1.434,50 dollar på råvarebørsen i London, det vil seie om lag 250 kroner per gram.Den førre rekorden for gull vart sett i desember, da prisen var oppe i 1.431,25 dollar per unse.Samtidig med at gullprisen no går til vêrs, har òg oljeprisen stige kraftig dei siste vekene.Prisen på nordsjøolje låg tysdag kveld like under 114 dollar fatet, og sentralbanksjefen i USA, Ben Bernanke, fryktar følgjene.– Vedvarande prisstigning på olje og andre handelsvarer er ein trussel mot den økonomiske veksten i USA, sa Bernanke i Kongressen.